Juncker-kommisjonen

Juncker-kommisjonen var den 14. europakommisjon siden 1967. Kommisjonen var i tjeneste fra 1. november 2014 til 30. november 2019 og ble ledet av president Jean-Claude Juncker. Den etterfulgte José Manuel Barrosos andre kommisjon og ble etterfulgt av Von der Leyen-kommisjonen.


== Valget av kommisjonen ==


=== Valget av Juncker ===
Ved europaparlamentsvalget 2014 stilte Jean-Claude Juncker til valg som førstekandidat for det konservative Det europeiske folkepartiet og dermed også som kandidat til presidentvervet i Europakommisjonen. Førstekandidatene for de øvrige store partiene var Martin Schulz for sosialdemokratene, Guy Verhofstadt og Olli Rehn for de liberale, Ska Keller og José Bové for de grønne og Alexis Tsipras for venstrepartiene.
Det europeiske folkeparti ble det største partiet i Europaparlamentet med 221 representanter.
Den britiske regjeringssjef David Cameron og likeledes den ungarske regjeringssjef Viktor Orbán talte imot å nominere Juncker som leder av Kommisjonen. Cameron kritiserte systemet der førstekandidatene også var kandidater til vervet som kommisjonspresident, da det etter hans oppfatning ville føre til en politisering av Kommisjonen. Den sosialdemokratiske gruppen i Europaparlamentet ledet av Martin Schulz, stilte seg bak Junckers kandidatur.
Det europeiske råd nominerte deretter Juncker som leder av kommisjonen og 15. juli 2014 valgte Europaparlamentet ham som kommisjonspresident. Vedtaket i Det europeiske råd ble gjort mot stemmene til Storbritannia og Ungarn.


=== Organisering av kommisjonen ===
Junckerkommisjonen besto av en president og 27 kommissærer. Kommisjonens sju visepresidenter var ansvarlige for bestemte prosjektområder. De øvrige kommissærene var medlemmer av en eller flere prosjektgrupper.
Prosjektene var:

En ny giv for sysselsetting, vekst og investeringer. Leder: visepresident Jyrki Katainen
En sterkere global aktør. Leder: visepresident Federica Mogherini
Digital dagsorden. Leder: visepresident Andrus Ansip
En vital energiunion med en fremtidsrettet miljøpolitikk. Leder: visepresident Maroš Šefčovič
En dypere og mer rettferdig økonomisk og monetær union. Leder: visepresident Valdis DombrovskisFørste visepresident Frans Timmermanns ledet arbeidet med regelforenkling, interinstitusjonelle forbindelser, rettsstatens prinsipper og de grunnleggende rettigheter. Han var også kommisjonspresidentens stedfortreder. Visepresident Kristalina Georgieva hadde fra 2014 til 2016 ansvaret for budsjett og personalsaker. Både Timmermanns og Georgieva arbeidet med samtlige kommissærer.


== Kommisjonens medlemmer ==
Jean-Claude Juncker fremsatte 5. september 2014 sitt forslag til medlemmer av Kommisjonen. Deretter fulgte utspørring av kandidatene i de ulike komiteer av Europaparlamentet. Utspørringen medførte at Alenka Bratušek trakk sitt kandidatur som Slovenias EU-kommissær. I hennes sted foreslo Slovenia Violeta Bulc. Maroš Šefčovič overtok etter Bratušek plassen i Kommisjonen som visepresident og som Kommisjonens ansvarlige for energiunionen. Juncker endret deretter også noe av fordelingen av arbeidsoppgavene mellom kommissærene.Europaparlamentet godkjente 22. oktober 2014 Junkers endelige forslag til Europakommisjon. Etter formell utnevnelse av Det europeiske råd ble kommisjonen som følger:


== Referanser ==